Inaw d aseqdec n tutlayt ama s timawit ama s tira. Inaw am wallus n uḥric n waffir yezmer ad d-yuɣal s lekmal-is neɣ d aḥric kan seg-s, d acu yella-d umgired d amectuḥ gar-asen. Aḥric seg waffir ad t-naf yettwales-d deg yimukan kif kif-iten neɣ mgaraden, imi yezmer ad t-naf deg tazwara, deg tlemmast neɣ deg taggara n waffir, ma dayen yeɛnan inawen, ttuɣalen-d s umata srid neɣ ttemseḍfaren-d, meḥsub, ulac affir neɣ ifyar niḍen ara ifarqen gar-asen. Ttilin-d srid wa ddaw wayeḍ, am akken aḥric n yinaw ur t-id-nettaf ara ɣer taggara n waffir, yal tikkelt nettaf-it-id di tazwara d aymi i yettwaḥsab d amsalas n tazwara, maca mačči n yiwen n wawal maca n ugraw n wawalen n yinaw.